**Archibald Scott Cleghorn** (15. marraskuuta 1835 – 1. marraskuuta 1910) oli skotlantilainen liikemies, joka nai havaijilaisen prinsessan, Likeliken, ja oli Havaijin kuningaskunnan viimeisen kruununprinsessan, Ka‘iulanin, isä.

Varhainen elämä
---------------

Archibald syntyi Edinburghissa vuonna 1935. Hänen vanhempansa olivat Thomas Cleghorn ja Janet Nisbet. Perheeseen syntyi yhteensä viisi poikaa, joista Archibald oli nuorin. Archibaldin ollessa 5-vuotias perhe muutti Uuteen-Seelantiin.

Muutto Havaijille
-----------------

Cleghornin perhe päätti lopulta lähteä Uudesta-Seelannista ja saapui Havaijille vuonna 1951. Isä Thomas perusti kaupan Honolulun kiinalaiskortteliin, mutta kuoli sairaskohtaukseen vain vuotta myöhemmin. Äiti Janet päätti sittemmin palata Uuteen-Seelantiin, minkä takia kauppa jäi 16-vuotiaan Archibaldin vastuulle. Hän osoittautui kuitenkin taitavaksi liikemieheksi, ja kaupasta tuli Havaijilla iso menestys kasvaen lopulta kauppaketjuksi, jolla oli toimipisteitä O‘ahun lisäksi myös muilla saarilla.

Havaijilla Cleghorn ystävystyi päällikkötaustaisen Kalākauan kanssa, joka nousi myöhemmin saarten kuninkaaksi, Nuoret havaijilaiset -nimisen yhdistyksen kautta. Kalākaua esitteli Cleghornin siskolleen, Likelikelle, johon tämä ihastui välittömästi ja sai Kalākaualta luvan alkaa seurustella tämän kanssa.

### Avioliitot ja lapset

Cleghornin täyttäessä 30 hänellä oli jo kolme tytärtä (Rose, Helen ja Annie) Elizabeth Pauahi Lapekan kanssa, jonka kanssa Cleghorn oli mennyt naimisiin.

Cleghorn ja Likelike menivät naimisiin 22. syyskuuta 1870 Washington Placessa. Parille syntyi yksi tytär, Ka‘iulani, viisi vuotta myöhemmin. Ka‘iulanin ollessa Englannissa Cleghorn rakennutti tyttärensä lahjaksi saamalle tontille talon, joka kulki nimellä ‘Āinahau. Talo paloi 1920-luvulla.

Avioliittojensa lisäksi Cleghornilla oli yksi avioliiton ulkopuolinen suhde havaijilaisen naisen, Annie Ana Makanuin, kanssa. Tästä liitosta syntyi yksi poika.

Havaijin kuningaskunnan virkamies
---------------------------------

Vuonna 1873 Cleghorn nimitettiin Havaijin kuningaskunnan parlamentin ylähuoneeseen aateliston edustajana. Hän toimi tässä virassa aina vuoteen 1886 saakka.

Cleghorn nimitettiin O‘ahun virkaatekeväksi kuvernööriksi 7. heinäkuuta 1887 hieman reilun kahden viikon ajaksi. Virallisesti saaren kuvernööriksi hän nousi marraskuussa 1891. Hän toimi virassa aina Havaijin kuningaskunnan kaatumiseen saakka.

### Vuoden 1983 vallankumous

*Pääartikkeli: Havaijin kuningaskunnan vallankaappaus*
Vallankaappauksen jälkeen Cleghorn kirjoitti tuolloin Englannissa oleskelevalle tyttärelleen, että oli yrittänyt neuvoa kuningatarta parhaansa mukaan, mutta Lili‘uokalani oli hänen mukaansa osoittautunut liian itsepäiseksi hallitsijaksi. Päivä vallankumouksen jäkeen, 17. tammikuuta, Cleghorn kirjoitti päiväkirjaansa, että brittiläistaustaiset monarkialle myötämielisen vaikuttajan ehdottaneen kuningattarelle, että Lili‘uokalani luopuisi kruunusta Ka‘iulanin hyväksi.

Viimeiset vuodet
----------------

Cleghorn kuoli 1. marraskuuta 1910 Honolulussa. Hänet on haudattu Mauna ‘Alan mausoleumiin.

Galleria
--------

* Cleghorn läheisineen ‘Āinahaussa. Vasemmalta oikealle: Annie Cleghorn, kassanhoitaja R. N. Hind, Gleghorn ja Ka‘iulani.Cleghorn läheisineen ‘Āinahaussa. Vasemmalta oikealle: Annie Cleghorn, kassanhoitaja R. N. Hind, Gleghorn ja Ka‘iulani.
* Cleghornin yrityksen mainos vuodelta 1879Cleghornin yrityksen mainos vuodelta 1879
* Illalliskutsut Cleghornin kunniaksi vuodelta 1905Illalliskutsut Cleghornin kunniaksi vuodelta 1905
* Cleghorn ylärivissä oikeallaCleghorn ylärivissä oikealla

Lähteet
-------

* Kuykendall, Ralph S.: *The Hawaiian kingdom, vol. 3, 1874-1893, The Kalakaua dynasty*, University of Hawaii Press, 2009,  ISBN 0-87022-433-6

### Viitteet

1. 1 2  Archibald Scott Cleghorn *Images of Old Hawaiʻi*.  15.11.2015. Viitattu 4.5.2023. (englanniksi)
2. ↑  Internet Archive: *Hawaii's tragic princess : Kaiulani, the girl who never got to rule*. Honolulu : Aloha Pub. 1980. ISBN 978-0-941351-04-1. Teoksen verkkoversio (viitattu 4.5.2023).
3. 1 2  About Princess Ka'iulani: Her Life and Times *The Ka'iulani Project*.  Arkistoitu 2010. Viitattu 4.5.2023. (englanniksi)
4. ↑  Married - Cleghorn-Kapaakea *The Pacific Commercial Advertiser*.  24.9.1870. Viitattu 4.5.2023. (englanniksi)
5. ↑  Princess Kaʻiulani … Engaged? *Images of Old Hawaiʻi*.  6.3.2022. Viitattu 4.5.2023. (englanniksi)
6. ↑  Princess Kaiulani *electricscotland.com*. Viitattu 4.5.2023.
7. ↑  Kristin Zambucka: *Princess Ka'iulani of Hawaii: The Monarchy's Last Hope*, s. 155. Kristin Zambucka Books, 1998. ISBN 978-1-56647-710-9. Teoksen verkkoversio (viitattu 4.5.2023). (englanniksi)
8. 1 2  Cleghorn, Archibald Scott *Digital archives: State of Hawaii*.  Arkistoitu 2011. Viitattu 4.5.2023. (englanniksi)
9. ↑  Kuykendall (2009): s. 590 & 618
10. ↑  Archibald Scott Cleghorn (1835-1910) *findagrave.com*.  2023. Viitattu 4.5.2023. (englanniksi)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Yhdysvallat

 |

 |